Gealán San Elmo

Is éard atá i gceist le gealán San Elmo, spréacharnach San Elmo nó tine ghealáin ná feiniméan leictreach aimsire ina gcruthaítear plasma thart ar réad talmhaithe a bhfuil réimse leictreach san aer ina thimpeall. Go bunúsach, sórt breo gorm nó vialaite é gealán San Elmo agus tá cuma na tine air. Feictear an tine seo ar struchtúir fhada bhioracha, ar nós seolchrainn bád agus sciatháin aerárthaí. Is iad an ocsaigin agus an nítrigin - an dá ghás is coitianta in atmaisféar an Domhain - is cúis le dath na spréacharnaí seo, agus iad ag oibriú cosúil leis an neon i soilse neoin.

 Tagairtí 

Catagóir:Leictreachas atmaisféarach